Kenteken van die World Economic Forum
Frederik Willem de Klerk en Nelson Mandela skud hande tydens die jaarlikse byeenkoms van die World Economic Forum in Davos, 1992
Die World Economic Forum (Wêreld Ekonomiese Forum – WEF) is 'n jaarlikse byeenkoms van die hoof- uitvoerende beamptes (HUBs) van die grootste maatskappye ter wêreld, internasionale politici (presidente, eerste ministers en ministers), intellektuele en joernaliste, altesaam sowat 2 500 persone. Die WEF organiseer jaarliks in die winter 'n jaarvergadering in Davos, Switserland, en diverse streekskonferensies wêreldwyd. Dit 'n invloedryke platform, aangesien die mees invloedryke persone, waaronder baie staatshoofde saamkom om die belangrikste hedendaagse en toekomstige wêreldprobleme te bespreek.
Die WEF is in 1971 gestig deur Klaus M. Schwab, 'n Switserse hoogleraar en sakeman. Die hoofkantoor is gevestig in Genève waar dit geregistreer is as 'n nie-winsgewende stigting. Hier werk rondom die 400 mense van meer as 50 nationaliteite.
Volgens kritici is die WEF 'n besigheidsforum waar die rykste maatskappye kan onderhandel oor transaksies met ander maatskappye of met politici. Die doel van die WEF vir baie van die deelnemers is persoonlike gewin in plaas van die oplossing van sosiale wêreldprobleme volgens diegene. Daarbenewens vind teenstanders dat die WEF 'n nie-demokratiese verkose, maar veel te magtig forum is. Om hierdie redes trek die byeenkomste van die WEF gereelde anti-globalistiese protes. As gevolg van die beperkte ruimte in die geboue in Davos en om redes van veiligheid is die byeenkoms nie vrylik toeganklik vir die publiek nie. Om interaksie te bevorder het die WEF die "Open Forum" gestig, om sodoende die insette van belanghebbendes te betrek in die debatte wat gevoer word. Almal wat nie teenwoordig kan wees kan via hierdie weg deelneem. Die weblog van die WEF bied inmiddels die moontlikheid om virtueel interaktief by te woon by die sessies. Die afgelope jaar word steeds meer gebruik van sosiale media, soos Twitter, Facebook en YouTube.
In reaksie op kritiek werk die WEF daaraan om meer diversiteit na die byeenkomste te trek. Meer as die helfte van afgevaardigdes is afkomstig uit die sake omgewing. Die res was afkomstig uit media, regering, wetenskap, nie-winsgewende organisasies en ander sektore. Omdat 50% van die wêreldbevolking tans onder die 27 jaar oud is, het die WEF 'n optrede-gerigte netwerk van "positiewe ontwrigters" opgestel; naamlik die Global Shapers Community. Vanuit hierdie gemeenskap is sedert 2012 minimaal 50 jong mense afgevaardig om vernuwende perspektiewe te bied in Davos.Tydens die WEF byeenkoms in 2018 het volgens data van die Wêreld Ekonomiese Forum (WEF) 26,5% van die bykans 3 000 deelnemers van die VSA gekom, gevolg deur die VK met 9%. Deelnemers aan die 2018 byeenkomste het van altesame 119 lande gekom.
Om lid te wees van die WEF moet 'n maatskappy 'n jaarlikse bydrae van 42 500 switserse frank (CHF) betaal. Vir diverse ander vorms van samewerking is die kostes nog hoër. Die aanwesige maatskappye dek hiermee indirek ook die koste vir deelnemers wat nie kan toelaat om hierdie hoë deelname koste te betaal nie, soos verteenwoordigers van owerhede, nie-winsgewende organisasies, wetenskaplikes, die jonger generasie van "Global Shapers" (20-30 jaar oud ) en die "Young Global Leaders" (30-40 jaar oud).
Op elke vergadering van die WEF word joernaliste uitgenooi. Joernaliste is welkom op die amptelike agenda dele en deel hier ook in. By die inligting aktiwiteite, soos die informele werkswinkels en die privaat gesprekke, is geen joernaliste welkom nie.
In die afgelope dekades het die WEF bygedra tot enkele mylpale en deurbrake. Daar is byvoorbeeld op die gebiede van gesondheidsorg, teen-korrupsie, klimaatsverandering, maatskaplike verantwoordbaare ondernemings, hongerbestryding, humanitêre hulpverlening, vryheid van spraak, die Arabiese Lente, onderwys, die ekonomiese krisis en verskeie ander temas werk gedoen. Die term 'Vierde Industriële Revolusie' is in 2016 vir die eerste keer gebruik deur die WEF. 'n Oorsig van mylpale en deurbrake word bygehou op http://www.weforum.org/history.
Wikimedia Commons het meer media in die kategorie World Economic Forum.
Ontsluit van "https://af.wikipedia.org/w/index.php?title=World_Economic_Forum&oldid=1894112"